2025年

2025年是一个平年，第一天从礼拜三开始。

事体
 一月 
1月1号，上海广播电视台砍脱3只电视频道外加4只电台频道。
1月1号，罗马尼亚帮保加利亚成为申根区正式成员国。
1月1号，乌克兰帮俄罗斯分别宣布，已经切断俄罗斯出发经乌克兰送去欧洲个天然气供应。
1月1号，美国路易斯安那州新奥尔良法国区发生汽车冲撞行人事体，造成16人死脱，35人受伤。
1月1号，一部特斯拉赛博皮卡来勒美国内华达州天堂市个拉斯维加斯特朗普国际酒店正门口爆炸，造成1人死脱，7人受伤。
1月2号，中华人民共和国陕西省渭南市蒲城县职业教育中心学生仔从学校宿舍跌下来摜死，家属怀疑学堂搭当地隐瞒真相，故咾抗议。
1月6号，美国对包括腾讯、宁德时代个11家支持中国军队发展个中国公司实施出口管制。
1月7号，西藏自治区日喀则市定日县发生里氏6.8级地震，论百人遇难。
1月7号，美国加州南部发生大规模山火，至少5人死脱，超10万人弗得弗疏散。
1月7号，美国传统基金会针对涉及反犹太主义个维基人制定人肉搜索计划。
1月10号，纽约州最高法院就“封口费”案判唐納德·川普有罪，必过无条件释放，成为头一位畀人定罪个侯任美国总统。
1月14号，受TikTok法令影响，交关外国用户拥进小红书APP。
1月15号，停职个韩国总统尹锡悦因为内乱罪畀人逮捕，成为韩国宪政史上头一名畀人逮捕个在任总统。
1月19号，按照TikTok法令，字节跳动旗下产品宣布退出美国市场，一天弗到就逐步恢复服务哉。
1月21号，土耳其博卢省个卡尔塔尔大酒店失火，至少死脱76個人哉。
1月28号，江苏无锡成为2025年春节联欢晚会个分会场。
1月29号，美鹰航空5342号航班来勒降落罗纳德·里根华盛顿国家机场个辰光帮架美国陆军个直升机撞勒一道，死脱至少67人。

 两月 
2月1号，美国总统唐納德·川普宣布对从加拿大、墨西哥进口个商品加征25%个关税，对中国来个商品另外征收10%个关税。
2月4号，美国邮政宣布暂停接收来自中国大陆搭仔香港个包裹入境，必过一天弗到就宣布继续接收。
2月4号，瑞典厄勒布鲁一家成人教育中心里向发生校园枪击案，造成至少11人死脱、15人受伤。
2月7号，2025年亚洲冬季运动会开幕式来勒哈尔滨国际会展体育中心体育馆举行。
2月12号，美国总统唐納德·川普同俄罗斯总统弗拉基米尔·普京通电话，讨论结束俄乌战争。
2月13号，动画电影《哪吒之魔童闹海》成为中国电影史里向头一部票房突破100亿元人民币个电影。
2月14号，2025年亚洲冬季运动会闭幕，中国代表团收获金牌数顶多。
2月24号，男子网球运动员张之臻世界排名第49位，成为中国第一位亚洲排名第一个男子网球球员。
2月28号，乌克兰总统弗拉基米尔·泽连斯基𧼱到美国白宫参加会谈，准备签订美国提出个《乌克兰—美国矿产资源协议》，结果勒现场帮美国总统特朗普、副总统万斯吵相骂。

 三月 
3月3号，美国总统唐納德·川普宣布对中国来个商品另外征收20%个关税。
3月6号，韩国空军F-16战隼战斗机勒垃军演个辰光弗当心轰炸韩国抱川市居民区，造成38人受伤。
3月18号，以色列打破停火协议，袭击加沙地带，造成400多人死脱。
3月18号，勒垃国际空间站滞留九個号头个两名宇航员乘SpaceX载人9号龙飞船2号回到地球。
3月20号，津巴布韦体育部长、退役游泳运动员柯丝蒂·考文垂当选第十任国际奥委会主席，是第一位女个奥委会主席。
3月20号，中华人民共和国对加拿大多种商品加征报复性关税。
3月28号，缅甸曼德勒省发生7.9级地震，中国云南搭仔泰国侪有强烈震感。

 四月 
4月2号，美国总统唐納德·川普签署行政命令，宣布对全球100多隻国家加征关税。
4月4号，韩国宪法法院通过弹劾案，罢免总统尹锡悦。
4月4号，道琼斯工业平均指数两天累计暴跌4000点，历史丄头一趟连续两日天单日跌幅超过1500点，正式进入熊市。
4月28号，伊比利亚半岛搭仔法国部分地区发生大规模停电。

 五月 
5月6号，赵心童成为亚洲头一個斯诺克世锦赛冠军。
5月7号，印度发动导弹袭击后首，巴基斯坦反击。
5月8号，美国籍枢机罗伯多·方济各·普雷沃斯特当选教宗良十四世。
5月9号，庆祝苏联卫国战争胜利80周年阅兵仪式勒垃俄罗斯首都莫斯科红场举行。
5月12号，中美两国经贸代表勒垃瑞士谈判，随后联合发表“中美日内瓦经贸会谈联合声明”，美国对中国个关税从145%降到30%，中国对美国个关税从125%降到10%。
5月27号，中华人民共和国山东省高密市友道化学有限公司一车间发生爆炸，5人死脱，6人失联，19人受伤。

 六月 
6月3号，李在明当选大韩民国总统。
6月6号开始，美国加州洛杉矶爆发反对移民突袭个抗议行动，慢交影响全美国。
6月7号，吴越地区入梅。
6月12号，一趟打印度艾哈迈达巴德飞望英国伦敦盖特威克机场个航班發生空难。
6月30号，吴越地区出梅，入梅出梅侪偏早起板一個礼拜。

 七月 
7月2号夜里向，金温铁道公司一部货物列车勒垃东孝站刹车没把牢、帮路过个K1373次列车个机车撞勒一道，脱轨拿路堵脱。
7月6号，浙BA勒垃浙江农林大学暨阳学院体育馆开幕。
7月16号，浙江省杭州市余杭区自来水有怪味道、变颜色，还有人發謠邊讲是污水污染。
7月21号，孟加拉国空军个一架歼-7BGI战斗机掼下来，敲勒学堂丄向，33人故脱。
7月24号，俄罗斯安加拉航空一架安-24勒垃阿穆尔州滕达掼勒森林里向，48人故脱。
7月28号，中国少林寺住持释永信因为挪用财产、私生子、违反宗教局规定咾啥个一系列问题畀人领走调查，伊个出家人戒牒也注销脱哉。
7月30号，俄罗斯堪察加半岛东南海域发生地震矩规模8.8地震，太平洋沿岸普遍发出海啸警报，吴越地区有得最大超过30公分个海啸。
7月30号，热带风暴“竹节草”死而复活，分别登陆舟山朱家尖搭仔上海奉贤。

 八月 
8月15号，美国总统唐纳德·川普帮俄罗斯总统弗拉基米尔·普京勒垃美国阿拉斯加州碰头开会。
8月18号，美国总统唐纳德·川普帮乌克兰总统弗拉基米尔·泽连斯基、欧洲多国领导勒垃美国白宫开会。
8月22号，中国青海省个川青铁路重点工程尖扎黄河特大桥因为施工绳索断脱咯桥坍脱，12人死脱、4人失联。
8月22号，联合国确定加沙地带有得饥荒。
8月31号，阿富汗发生6.0级地震，死脱论千人，近4000多人受伤。

 九月 
9月3号，纪念中国人民抗日战争暨世界反法西斯战争胜利80周年大会勒垃北京天安门广场举行。
9月6号，第82届威尼斯电影节闭幕，中国女演员辛芷蕾凭借伊勒垃蔡尚君导演个电影《日挂中天》里向个表演获得最佳女演员奖。
9月7号夜里向，东半球好看到月全食，是今年中国唯一一趟好看满全过程个月全食。
9月21号，英国、加拿大、澳大利亚、葡萄牙相继宣布承认巴勒斯坦国。
9月28号，花江峡谷大桥正式通车，全长2890米，桥面到水面高度625米是世界第一。
9月30号，中华人民共和国正式成为安第斯共同体观察员国。

 十月 
10月8号，中华人民共和国表示加强所有稀土产品个出口管控。
10月10号，美国总统唐納德·川普宣布11月1号开始对中国商品追加100%关税，增强软件出口管制。
10月14号，微软正式停止对Windows 10系统个更新搭仔扩展技术支持。
10月21号，自由民主党总裁高市早苗当选日本历史丄头一個女个内阁总理大臣。

 十一月 
11月7号，日本首相高市早苗勒垃国会表示，假使讲中国大陆打台湾，日本可能会得动员自卫队插一脚，中国外交部表示严正抗议，《解放军报》表示第能介么日本全国会得成为战场，中日关系持续紧张。
11月9号，广东省、香港特别行政区、澳门特别行政区联合举办个中华人民共和国第十五届运动会开幕。
11月26号，香港特别行政区新界大埔区公共屋苑宏福苑失火，死脱超过150人。

 十二月 
12月5号，2026年美加墨世界杯抽签仪式高头，美国总统唐纳德·特朗普获得头一届国际足联和平奖。
12月18号，海南自由贸易港封关，海南省成为中华人民共和国省级自由贸易港。
12月28号，伊朗爆发大规模抗议活动。

 过世 
1月15号——大卫·林奇
2月2号——徐熙媛
2月27号——鲍里斯·斯帕斯基
3月17号——李兆基
4月13号——马里奥·巴尔加斯·略萨
4月21号——教宗方济各
5月7号——谭义存
5月13号——何塞·穆希卡
6月2号——许其亮
6月25号——蔡澜
7月22号——奥齐·奥斯本
8月7号——吉姆·洛弗尔
8月22号——伍荣生
9月4号——乔治·阿玛尼
10月1号——珍·古道尔
10月11号——黛安·基顿
10月17号——村山富市
10月18号——杨振宁
10月28号——許紹雄
11月3号——迪克·切尼
11月3号——金永南
11月6号——詹姆斯·杜威·沃森
12月5号——王迅

虚拟作品里向
变形金刚个胜利斗争（1989年）里向个年份
交响诗篇AO（2012年），故事发生年份。

5年
Category:21世纪各年
Category:2025年